Denis Vavro

Denis Vavro (sündinud 10. aprillil 1996 Partizánskes) on Slovakkia jalgpallur, kes mängib keskkaitsjana Taani kõrgliiga klubis FC København ja Slovakkia jalgpallikoondises. 

Ta alustas klubikarjääri Slovakkia klubis MŠK Žilina, debüteerides Slovakkia kõrgliigas 2014. aasta aprillis.https://int.soccerway.com/players/denis-vavro/293763/ (vaadatud 29.1.2022) Hooajal 2016–17 tuli ta Žilinaga Slovakkia meistriks.

2017. aasta augustis sõlmis ta lepingu Københavniga. Hooajal 2018–19 tuli ta klubiga Taani meistriks.

2019. aasta juulis siirdus ta umbes kümne miljoni euro eest Itaalia kõrgliiga klubisse Rooma Lazio. Hooaja 2020–21 teises pooles oli ta laenul Hispaania kõrgliigas klubis Huesca. 2022. aasta jaanuaris naasis ta laenule Københavni.

Slovakkia jalgpallikoondises debüteeris Vavro 8. jaanuaril 2017 sõprusmängus Uganda vastu ja lõi selles mängus ka värava. Ta kuulus Slovakkia koondisse 2021. aasta Euroopa meistrivõistlustel, kuid üheski mängus ta seal väljakule ei pääsenud.https://www.transfermarkt.com/denis-vavro/nationalmannschaft/spieler/239962 (vaadatud 29.1.2022)

2017. aastal valiti Vavro Slovakkia parimaks alla 21-aastaseks jalgpalluriks.

 Saavutused 
MŠK Žilina
Slovakkia Superliga: 2016–17
København
Taani Superligaen: 2018–19

 Viited 

Kategooria:Slovakkia jalgpallurid
Kategooria:Rooma Lazio mängijad
Kategooria:SD Huesca mängijad
Kategooria:Serie A mängijad
Kategooria:La Liga mängijad
Kategooria:Sündinud 1996